నేపాల దేశ మహానుభావులు

నేపాల దేశ మహానుభావులు () అనేది నేపాల చరిత్రపై విశేష ప్రభావాన్ని చూపిన నేపాలీల జాబితా. ప్రాచీన కాలం నుండి ఆధునిక కాలం వరకు మొత్తం 18 మంది వ్యక్తుల పేర్లు ఉన్న ఈ జాబితాని 1955లో ప్రముఖ నేపాల రచయిత బాలకృష్ణ సమ నేతృత్వంలో ఒక కమిటీ తయారు చేసింది.

నేపథ్యం
నాటి నేపాల రాజు మహేంద్ర ఈ కమిటీని నియమించి, ఈ జాబితాకి పేర్లు ప్రతిపాదించవలసిందిగా నిర్దేశించాడు. వివిధ చారిత్రాక వ్యక్తులు నేపాల జాతికి అందించిన సేవలూ, వాటి పరిణామాలూ, ప్రభావాలను పరిగణలోకి తీసుకుని ఈ ప్రతిపాదనలు చేయవలసిందిగా రాజనిర్దేశం. నిర్దేశాన్ని అనుసరించి సాంస్కృతిక, ఆర్థిక మతపరమైన సంస్కరణలు చేసిన వారినీ, యుద్ధంలో వీరత్వం చూపిన వారినీ, సాహిత్య పటిమా, నిర్మాణశాస్త్ర సేవలు అందించిన వారినీ, ప్రజాస్వామ్య స్ఫూర్తి పెంపొందించిన వారినీ కమీషన్ ప్రతిపాదించింది.

నేటి పరిస్థితి
నేడు ఈ కమీషన్ నేపాల ప్రజ్ఞా ప్రతిష్ఠాన నేతృత్వంలో నడుస్తోంది. ఈ కమీషన్ ఈ గుర్తింపుని వ్యక్తి తదనంతరం చర్చోపచర్చల ఆధారంగా ఇస్తుంటుంది.

ఈ గుర్తింపుకు వచ్చిన చివరి ప్రతిపాదనా, అలాగే ఊ గుర్తింపు పొందిన చివరి వ్యక్తీ రాజా జయ పృథ్వీ బహాదుర్ సింహ. జూన్ 20, 2022న ఈయనికి ఈ గుర్తింపు లభించింది.
చిట్టా
ఈ చిట్టాలో మొత్తం 18 మంది ఉన్నారు. వీరి పేర్లు:
 గౌతమ బుద్ధుడు
 జనకుడు
 అంశువర్మ
 సీత
 అరనికో
 రామ శాహ్
 పృథ్వీనారాయణ్ శాహ్
 అమర సింహ థాపా
 భీమసేన థాపా
 భానుభక్త ఆచార్య
 బలభద్ర కుఁవర్
 మోతీరామ భట్ట
 శంఖధర సాఖ్వా
 పాసాఙ్ ల్హాము శేర్పా
 ఫాల్గునానంద
 త్రిభువన వీర విక్రమ శాహ్
 భక్తి థాపా
 జయ పృథ్వీబహాదుర్ సింహా

మూలాలు

వర్గం:నేపాల దేశ మహానుభావులు